Finalitza el taller de defensa personal per a dones organitzat pel Club de Lluita Camp de Morvedre
28 de novembre 2016

​​![](/media/b1zhddch/56_principal.jpg)  
  

El dissabte 26 de novembre va tenir lloc la sessió de clausura del “Curs de Krav Maga: Tècniques de Defensa Personal per a Dones”, organitzat pel Club de Lluita Camp de Morvedre i la Federació Valenciana de Lluita, amb la col·laboració de l'àrea d'Igualtat de l'Ajuntament de Sagunt. L'acte va comptar amb la presència de la Regidora d'Igualtat María Giménez i el president del Club de Lluita Camp de Morvedre, Juan Carlos Morte.

   
![](/media/hq3l5sj2/56_c2.jpg)  

El Taller s'ha desenvolupat en dos mòduls. El primer, dedicat a la defensa personal i impartit per l'instructor de Krav Maga Fernando Bazataquí, ha consistit en un entrenament de tècniques bàsiques i exercicis de simulació de situacions d'agressió real. Segons l'instructor Bazataquí, **“estes tècniques de simulació ajuden a la dona a superar les seues pors reforçant la seua autoestima i valia, dotant-li alhora de mitjans per a actuar davant una agressió i eixir indemne a la situació d'amenaça”.**

El mòdul del taller dedicat a abordar els aspectes psicològics de les víctimes de violència de gènere ha sigut impartit per Sonia Martínez Sanchís, professora titular de la Facultat de Psicologia de la Universitat de València.  

 ![](/media/eqyfq4ju/56_c1.jpg)  
  

El taller s'ha realitzat en el Pavelló José Veral els dies 12, 19 i 26 de novembre. El Krav Maga és un sistema de defensa personal que comprèn un conjunt de coneixements, actituds, habilitats i tècniques corporals que permeten preveure, avaluar les situacions d'amenaça o agressió i actuar en conseqüència, minimitzant les conseqüències per a la víctima i produint el menor dany a l'agressor/a.

La defensa personal ha d'entendre's des d'una perspectiva global, abastant i reforçant l'aspecte psicològic, que permet afrontar una situació de conflicte sense submissió i amb capacitat per a la presa de decisions per part de la víctima. D’esta forma, davant una situació de risc o d'agressió, la dona és capaç d'actuar realitzant una anàlisi de la situació i, en cas d'agressió, valorar sempre les opcions disponibles, eixir il·lesa o amb el mínim dany, o utilitzar la màxima energia en la defensa o fugir de la situació.

*   [](http://www.facebook.com/sharer.php?u=https://aytosagunto.es/va/actualitat/finalitza-el-taller-de-defensa-personal-per-a-dones-organitzat-pel-club-de-lluita-camp-de-morvedre/ "Facebook")
*   [](http://twitter.com/share?url=https://aytosagunto.es/va/actualitat/finalitza-el-taller-de-defensa-personal-per-a-dones-organitzat-pel-club-de-lluita-camp-de-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitza-el-taller-de-defensa-personal-per-a-dones-organitzat-pel-club-de-lluita-camp-de-morvedre/ "Linked In")
*   [](mailto:?body=https://aytosagunto.es/va/actualitat/finalitza-el-taller-de-defensa-personal-per-a-dones-organitzat-pel-club-de-lluita-camp-de-morvedre/)